सिंगापुर के रक्षा मंत्री ने तेजस में भरी उड़ान, एयरकाफ्ट को बताया 'शानदार'   
सिंगापुर के रक्षा मंत्री ने करीब 35 मिनट तक उड़ान भरी
उन्होंने तारीफ करते हुए कहा-ऐसा लगा जैसे में कार की सवारी कर रहा हूं 
देश में बने तेजस में अभी तक किसी भारतीय रक्षा मंत्री ने उड़ान नहीं भरी है
देश में बने तेजस में अभी तक किसी भारतीय रक्षा मंत्री ने उड़ान नहीं भरी है, लेकिन  70 साल के सिंगापुर के रक्षा मंत्री ने जिस तरह से तेजस पर विश्वास दिखाया, उससे तेजस बनाने वाली एचएएल के हौसले बुलंद हैं. वैसे इस उड़ान के अलावा भारत और सिंगापुर के बीच रक्षा सहयोग का मसला कहीं ज़्यादा गंभीर है. इस सहयोग पर 2003 में दस्तख़त हुए थे और 2015 में इसे आगे बढ़ाया गया जब प्रधानमंत्री मोदी दोनों देशों के राजनयिक संबंधों की 50वीं जयंती मनाने पहुंचे. सिंगापुर के साथ यह रणनीतिक साझेदारी भारत की लुक ईस्ट पॉलिसी का हिस्सा है.सिंगापुर के साथ  ऐतिहासिक संबंधों के अलावा दक्षिण-पूर्वी एशियाई क्षेत्र में चीन के बढ़ते दख़ल के लिहाज से ये बेहद अहम है.